**MINISTARSTVO TURIZMA I SPORTA REPUBLIKE HRVATSKE**, Zagreb, Prisavlje 14, koje zastupa ministrica Nikolina Brnjac (u daljnjem tekstu: Ministarstvo)

i

\_\_\_\_\_\_\_\_\_\_\_\_\_ (naziv OK ), \_\_\_\_\_\_\_\_\_\_\_\_ (adresa), koju zastupa\_\_\_\_\_\_\_\_\_\_\_\_\_\_\_ (ime i prezime – funkcija), (u daljnjem tekstu: Komora), **s jedne strane**

i

(ime i prezime, OIB, adresa), zastupan po zakonskom zastupniku/skrbniku (ime i prezime, OIB, adresa) (u daljnjem tekstu: Stipendist), **s druge strane**,

zaključili su dana \_\_\_\_\_\_\_\_\_\_\_\_\_

**UGOVOR O STIPENDIRANJU br.\_\_\_\_\_\_\_\_\_**

**Uvodna odredba**

**Članak 1.**

Ovim se Ugovorom uređuju odnosi između ugovornih strana u svezi sa sufinanciranjem stipendija temeljem Odluke o raspodjeli sredstava , a u skladu s Javnim pozivom i Programom poticanja obrazovanja u ugostiteljstvu i turizmu u školskoj godini 2021/22. - „Stipendije“.

Krajnji korisnik je Stipendist – učenik upisan u \_\_\_\_\_\_\_ razred u \_\_\_\_\_\_\_\_\_\_ školu gdje se školuje za zvanje \_\_\_\_\_\_\_\_\_\_\_\_\_\_\_\_\_\_\_\_\_\_ .

**Predmet ugovora**

**Članak 2.**

Ovim Ugovorom ugovorne strane reguliraju uvjete stipendiranja te prava i obveze ugovornih strana vezanih za stipendiranje Stipendista tijekom njegovog redovitog školovanja radi stjecanja zvanja navedenog u članku 1. stavku 2. ovog Ugovora.

**Iznos stipendije**

**Članak 3.**

Stipendisti se odobrava stipendija u mjesečnom iznosu od\_\_\_\_\_\_\_\_\_\_ kn od čega \_\_\_\_\_\_\_ kn dodjeljuje Ministarstvo, a \_\_\_\_\_\_\_\_\_\_ kn Komora.

Sredstva na ime stipendije Ministarstvo i Komora će uplaćivati na žiro račun Stipendista br. \_\_\_\_\_\_\_\_\_\_\_\_\_\_\_\_\_\_\_ koji se vodi kod banke \_\_\_\_\_\_\_\_\_\_\_\_\_\_\_\_\_ .

Razdoblje stipendiranja za učenike počinje 1. rujna 2021. godine i završava\_\_\_\_\_\_\_\_\_\_\_. Stipendisti - učenici imaju pravo na stipendiju u razdoblju od 1. rujna do 30. lipnja u školskoj godini.

Svako sljedeće razdoblje stipendiranja do završetka školovanja regulirat će se dodatkom ovom Ugovoru u skladu s odobrenim sredstvima u proračunu Ministarstva za ovu namjenu.

**Obveze Ministarstva**

**Članak 4.**

Ministarstvo se obvezuje:

* uplaćivati ugovoreni iznos za stipendije na račun Stipendiste u mjesecu za koji se stipendija isplaćuje.

Ministarstvo može predložiti raskid ugovora o stipendiranju u slučaju opravdanih, objektivnih okolnosti nastalih nakon sklapanja ugovora, a koje značajno utječu na mogućnost provedbe. Međusobna prava i obveze u tom slučaju reguliraju se Sporazumom o raskidu.

**Obveze i prava Komore**

**Članak 5.**

Komora se obvezuje:

* uplaćivati ugovoreni iznos za stipendije neposredno na račun Stipendista u do kraja mjeseca za koji se stipendija isplaćuje;
* Ministarstvu **tromjesečno** dostaviti potvrde o izvršenoj uplati sredstava na ime stipendija na račun Stipendiste;
* osigurati Stipendistu stručnu praksu s mentorom u skladu sa zanimanjem za koje se Stipendist školuje;
* osigurati da, tijekom obavljanja stručne prakse, licencirani obrt Stipendisti isplaćuje nagradu i to minimalno u prvoj godini 10%, u drugoj godini 20% te u trećoj godini 25% prosječne neto plaće ostvarene u prethodnoj godini u gospodarstvu Republike Hrvatske.
* prikupljene potvrde Stipendista o uspješnom završetku razreda i upisu u sljedeći razred dostaviti Ministarstvu **do** **15. rujna.**

Komora može predložiti raskid ugovora o stipendiranju u slučaju opravdanih, objektivnih okolnosti nastalih nakon sklapanja ugovora, a koje značajno utječu na mogućnost provedbe. Međusobna prava i obveze u tom slučaju reguliraju se Sporazumom o raskidu.

**Obveze i prava Stipendista**

**Članak 6.**

Stipendist se obvezuje:

* redovito upisivati i pohađati razrede te završiti školovanje u redovnom roku (bez ponavljanja);
* tijekom trajanja školovanja redovito obavljati stručnu praksu te uredno izvršavati sve svoje obveze i zadatke;
* Komori dostaviti potvrde o redovitom upisu za svaku školsku godinu, kao i dokaz o redovnom završetku školovanja (kopiju svjedodžbe) **do 10. rujna**;
* eventualni prigovor na provedbu Programa stipendiranja uložiti pisanim putem **u roku od 15 dana** od dana nastanka razloga za prigovor istovremeno Ministarstvu turizma i Komori.

Stipendist ima pravo:

* tijekom obavljanja stručne prakse kod Poslodavca ima pravo na nagradu i to minimalno u prvoj godini 10%, u drugoj godini 20% te u trećoj godini 25% prosječne neto plaće ostvarene u prethodnoj godini u gospodarstvu Republike Hrvatske.

**Pravo na stipendiju**

**Članak 7.**

Stipendist ima pravo na stipendiju iz ovog Ugovora:

* ako se obrazuje za rad u turizmu i ugostiteljstvu,
* ako redovito ispunjava sve svoje ugovorne obveze.

**Prestanak prava na stipendiju**

**Članak 8.**

Stipendist gubi pravo na stipendiju:

* ako ne izvršava svoje obveze iz članka 6. ovog Ugovora,
* ako mu se dokaže skrivljeno ponašanje,
* u slučaju drugih okolnosti koje utječu na provedbu Programa, a temeljem odluke Povjerenstva za pripremu i provedbu Programa.

U slučaju iz stavka 1. ovog članka Komora i Ministarstvo suglasno utvrđuju prestanak prava na stipendiranje prema ovom Ugovoru te Stipendisti o istome šalju **Obavijest o gubitku prava na stipendiju.**

U tom slučaju, Stipendist, odnosno zakonski zastupnik/skrbnik maloljetnog Stipendista, dužan je Ministarstvu i Komori vratiti ukupni iznos do tada isplaćenih stipendija sa zakonskom zateznom kamatom u roku od 15 dana od primitka pisane Obavijesti o gubitku prava na stipendiju i načinu povrata sredstava primljenih na ime stipendije. U suprotnom će se aktivirati zadužnice solemnizirane od strane javnog bilježnika.

**Instrument osiguranja**

**Članak 9.**

Stipendist, odnosno njegov zakonski zastupnik/skrbnik, obvezuju se zajedno s potpisanim Ugovorom, dostaviti Ministarstvu i Komori bjanko zadužnice solemnizirane od strane javnog bilježnika na prvi veći iznos u odnosu na iznos predviđen za stipendiranje tijekom sudjelovanja u Programu.

Ugovorne stranke su suglasne da u slučaju nastanka okolnosti iz članka 8. i članka 10. ovog Ugovora, Ministarstvo i Komora imaju ovlaštenje aktivirati solemnizirane zadužnice (instrument osiguranja) radi namirenja tražbine iz ovog Ugovora.

Ugovorne stranke su suglasne da će nakon isteka ugovornog razdoblja i urednog izvršenja obveza od strane Stipendiste, Ministarstvo i Komora vratiti Stipendisti, odnosno njegovom zakonskom zastupniku/skrbniku zadužnice.

**Raskid ugovora**

**Članak 10.**

Stipendist može otkazati ovaj Ugovor uz obvezu povrata do tada primljenih stipendija sa zakonskom zateznom kamatom u roku od 15 dana od dana otkazivanja ovoga Ugovora drugim dvjema ugovornim strankama. Sredstva primljena na ime stipendije uvećana za zatezne kamate od strane Ministarstva vraćaju se u Državni proračun.

Stipendist može raskinuti ovaj Ugovor u slučaju da Komora ne ispunjava svoje obveze iz Članka 5. U tom slučaju, Komora ima obvezu povrata do tada isplaćenih stipendija Stipendisti iz državnog proračuna sa zakonskom zateznom kamatom u državni proračun u roku od 15 dana od dana raskida ovoga Ugovora.

Ugovorne strane ovaj Ugovor mogu sporazumno raskinuti, u kojem slučaju će međusobna prava i obveze vezane uz raskid ugovora regulirati **Sporazumom o raskidu ugovora o stipendiranju.**

**Nadzor**

**Članak 11.**

Ministarstvo ima pravo nadzora nad:

* izvršenjem uplata stipendija od strane Komore,
* uvjetima i kvalitetom provedbe Programa stipendiranja uvidom na licu mjesta.

**Članak 12.**

U slučaju utvrđivanja objektivnih okolnosti koje su utjecale na djelomičnu ili potpunu nemogućnost ispunjenja obveza ili zahtijevaju odgodu ispunjenja obveza koje proizlaze iz ovog Programa i koje su utvrđene Ugovorom, Komora ili Stipendist je dužan o tome obavijestiti Ministarstvo pisanim putem s dokazima o nastaloj okolnosti u roku od 15 dana od dana nastanka okolnosti o čemu će odlučiti Povjerenstvo za pripremu i provedbu Programa poticanja obrazovanja kadrova u ugostiteljstvu i turizmu u školskoj godini 2021/22. ,,Stipendije“.

**Stupanje na snagu i primjena ugovora**

**Članak 13.**

Ugovor stupa na snagu danom potpisivanja, a primjenjuje se počevši od **01. rujna 2021.** godine.

**Završne odredbe**

**Članak 14.**

Svojim potpisima na ovom Ugovoru ugovorne strane potvrđuju da prihvaćaju prava i obveze utvrđene Ugovorom i Programom poticanja obrazovanja u ugostiteljstvu i turizmu u školskoj godini 2021/22. „STIPENDIJE koji čini sastavni dio ovog Ugovora.

Stranke suglasno utvrđuju da će sve sporove iz ovog ugovora nastojati riješiti sporazumno, a ako to ne bi bilo moguće, suglasne su da se spor rješava kod stvarno nadležnog suda prema mjestu sjedišta Komore.

**Članak 15.**

Svojim potpisom ovog Ugovora ugovorne strane si daju međusobnu privolu za obradu u Ugovoru navedenih osobnih podataka u svrhu identifikacije, praćenja provedbe Programa i ugovornih prava i obveza, promociju Programa i javnu objavu dobitnika stipendije, ostvarivanja prava primitka ugovorenog iznosa stipendije, izvršavanja obveza propisanih zakonom i drugim propisima vezanim uz korištenje sredstava državnog proračuna, a sve u skladu s propisima vezanim uz zaštitu i obradu osobnih podataka, u prethodno navedene ugovorne svrhe.

**Članak 16.**

Ugovor je sklopljen u četiri (4) jednaka primjerka, od kojih po jedan (1) primjerak za Stipendistu i Komoru i dva (2) primjerka za Ministarstvo.

Za Ministarstvo: Stipendist:

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Za Komoru: Zakonski zastupnik/skrbnik:

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_